În căutarea vitalității creierului și a sănătății cognitive, mulți dintre noi apelăm la diverse strategii: de la "antrenarea" creierului prin diverse activități, până la unele schimbări în dietă. Cu toate acestea, experții sugerează că există o soluție remarcabilă, care poate stimula sănătatea creierului. Ce condimente poți adăuga în cafeaua de dimineață și cum pot stimula sănătatea.
Adăugarea anumitor condimente în ceașca ta de cafea nu oferă doar o savoare specială, ci poate stimula sănătatea creierului pe termen lung. Indiferent dacă sunt presărate peste cafea sau incluse, aceste condiment oferă un adaos delicious rutinei cafelei de dimineață. Propunerile care urmează pot fi ingredientul secret de care are nevoie creierul.
Ce condimente poți adăuga în cafeaua de dimineață
Dr. Brandon Crawford, neurolog specializat în sănătatea creierului, subliniază potențialele beneficii ale unor mirodenii adăugate în cafea. Scorțișoara, turmericul, ghimbirul, nucșoara și piperul negru sunt condimentele pe care specialistul le recomandă cu încredere, explicând cum acționează acestea asupra creierului, notează Shefinds.
Scorțișoara
Potrivit Dr. Crawford, scorțișoara este ceva mai mult decât un adaos aromat în cafea. Este în primul rând o sursă puternică de antioxidanți benefici pentru protejarea structurilor neuronale în fața stresului oxidativ.
Scorțișoara poate regla nivelul zahărului din sânge, lucru vital pentru menținerea funcției cognitive și prevenirea bolilor neurodegenerative, observă acesta. În plus, adăugând-o în cafea ai o modalitate eficientă de a stimula pierderea în greutate.
Turmericul
Dr. Crawford reliefează forța turmericului datorită compusului său activ, curcumina.
Renumită pentru proprietățile antiinflamatorii și antioxidante, curcumina din turmeric poate ajuta la reducerea inflamației și a daunelor oxidative la nivelul creierului – factori legați adesea de afecțiuni precum boala Alzheimer.
Curcumina crește nivelul hormonului cerebral BDNF, care stimulează apariția de noi neuroni și luptă împotriva unor procese degenerative din creier, explică dr. Crawford. Ea va adăuga o aromă specială cafelei tale.
Ghimbirul
Când vine vorba de condimente antiinflamatoare, ghimbirul se află pe o poziție de top. Renumit pentru proprietățile sale antiinflamatorii deosebit de puternice, ghimbirul poate ajuta la îmbunătățirea funcției cognitive, reducând inflamația și stresul oxidativ, mai spune dr. Crawford. "De asemenea, ajută la echilibrul neurotransmițătorilor, esențial pentru concentrare și agilitate cognitivă", completează specialistul. De adăugat că ghimbirul și turmericul merg foarte bine împreună.
Nucșoara
Acest condiment aduce la rândul său o serie de beneficii pentru sănătate, în special pe timpul iernii. Dr. Crawford subliniază proprietățile neuroprotectoare ale nucșoarei, apte să îmbunătățească memoria și să prevină degenerarea căilor neuronale.
În plus, nucșoara are efecte de stimulare a stării de spirit, contribuind la o concentrare superioară și o stare mentală pozitivă,.
Piperul negru
Poate părea o combinație mai ciudată, însă piperul negru merită încercat. Nu numai că poate adăuga o aromă desebită în ceașca de cafea, dar aduce și beneficii substanțiale pentru sănătatea creierului, mai ales când este asociat cu turmericul.
Piperina, compusul activ din piperul negru, poate stimula absorbția curcuminei (din turmeric) cu până la 2.000%, subliniază dr. Crawford. Această sinergie nu doar că amplifică beneficiile curcuminei pentru creier. Dar ajută și la îmbunătățirea digestiei și a absorbției nutrienților, susținând indirect sănătatea cognitivă, mai punctează acesta.
Cafeaua are beneficii importante, dar și riscuri pentru sănătate
Potrivit publicației The New York Times, băutorii de cafea trăiesc mai mult și își reduc riscul de a face boli grave ca diabetul de tip 2, boala Parkinson, afecțiuni cardiovasculare și anumite tipuri de cancer.
Totuși, dacă este băută în exces, cofeina poate cauza palpitații, anxietate, amețeală sau tulburări de somn, avertizează Jennifer Temple, profesor de științe nutriționale în cadrul Universității din Buffalo (SUA). De asemenea, poate provoca dureri de cap sau reflux gastroesofagian. În doze mari, cafeaua poate duce inclusiv la stări de vomă.
Din fericire, majoritatea oamenilor știu să recunoască dacă beau cafea în exces, căci organismul lor le semnalează imediat acest lucru. În momentul în care experimentează anumite simptome dintre cele menționate anterior, înseamnă că trebuie să reducă consumul de cafea.